ข้อบัญญัติองค์การบริหารส่วนตำบลบางบัวทองข้อบัญญัติองค์การบริหารส่วนตำบลบางบัวทองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบางบัวทองอำเภอบางบัวทอง จังหวัดนนทบุรีพ.ศ. ๒๕๕๕ อาศัยอำนาจตามความในมาตรา ๙ วรรค ๒ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบางบัวทองโดยความเห็นชอบของสภาองค์การบริหารส่วนตำบลบางบัวทองและนายอำเภอบางบัวทองจึงตราข้อบัญญัติ ไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบางบัวทอง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบางบัวทอง อำเภอบางบัวทอง จังหวัดนนทบุรี พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้(๑) บริเวณที่ ๑ หมายความว่าพื้นที่ในบริเวณด้านเหนือ จดเส้นขนานระยะ ๑,๔๐๐ เมตร กับศูนย์กลางทางหลวงแผ่นดินหมายเลข ๓๒๑๕ และเส้นขนานระยะ ๑๕ เมตรกับริมฝั่งคลองลำรี ฝั่งใต้ ด้านตะวันออก จดเส้นขนานระยะ ๑๕ เมตรกับริมฝั่งคลองบางบัวทอง ฝั่งตะวันตก และเส้นตั้งฉากกับทางหลวงแผ่นดินหมายเลข ๓๒๑๕ที่จุดซึ่งอยู่ห่างจากทางหลวงแผ่นดินหมายเลข ๓๒๑๕ บรรจบกับทางหลวงพิเศษหมายเลข ๙ฟากตะวันตก ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๒๑๕ เป็นระยะ๒,๔๐๐ เมตร จนบรรจบกับคลองสามวัง ฝั่งใต้ และคลองพระพิมลฝั่งเหนือ ด้านใต้ จดเส้นขนานระยะ ๑๕ เมตร กับริมฝั่งคลองพระพิมล ฝั่งเหนือด้านตะวันตก จดเส้นขนานระยะ ๑๕ เมตร กับริมฝั่งคลองตาคล้าย ฝั่งตะวันออกและถนนสาธารณะไม่ปรากฏชื่อ ฟากตะวันออกและเส้นตั้งฉากกับทางหลวงแผ่นดินหมายเลข๓๒๑๕ ที่จุดซึ่งอยู่ห่างจากทางหลวงพิเศษหมายเลข ๙ บรรจบกับทางหลวงแผ่นดินหมายเลข๓๒๑๕ ฟากตะวันออก ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๒๑๕เป็นระยะ ๔,๒๕๐ เมตรยกเว้นพื้นที่ในเขตโรงฆ่าสัตว์เทศบาลเมืองบางบัวทอง(๒) บริเวณที่ ๒ หมายความว่า พื้นที่ในบริเวณด้านเหนือ จดคลองสามวังฝั่งใต้ด้านตะวันออกจดแนวเขตองค์การบริหารส่วนตำบลบางบัวทองด้านตะวันออก ด้านใต้จดเส้นขนานระยะ ๑๕ เมตร กับริมฝั่งคลองพระพิมล ฝั่งเหนือ ด้านตะวันตกจดเส้นตั้งฉากกับทางหลวงแผ่นดินหมายเลข ๓๒๑๕ ที่จุดซึ่งอยู่ห่างจากทางหลวงแผ่นดินหมายเลข๓๒๑๕ บรรจบกับทางหลวงพิเศษหมายเลข ๙ ฟากตะวันตก ไปทางทิศตะวันตกเฉียงเหนือตามแนวทางหลวงแผ่นดินหมายเลข ๓๒๑๕ เป็นระยะ ๒,๔๐๐ เมตรจนบรรจบกับคลองสามวัง ฝั่งใต้ และคลองพระพิมล ฝั่งเหนือ(๓) บริเวณที่ ๓ หมายความว่าพื้นที่ในเขตองค์การบริหารส่วนตำบลบางบัวทอง ยกเว้นบริเวณที่ ๑ บริเวณที่ ๒และบริเวณที่ ๔(๔) บริเวณที่ ๔ หมายความว่า บริเวณริมฝั่งคลองตาคล้ายซึ่งเป็นเส้นขนานระยะ ๑๕ เมตร กับริมฝั่งคลองตาคล้าย ฝั่งตะวันตกบริเวณริมฝั่งคลองพระพิมล ซึ่งเป็นเส้นขนานระยะ ๑๕ เมตร กับริมฝั่งคลองพระพิมลฝั่งเหนือ บริเวณริมฝั่งคลองลำรี ซึ่งเป็นเส้นขนานระยะ ๑๕ เมตร กับริมฝั่งคลองลำรีฝั่งใต้บริเวณริมฝั่งคลองบางบัวทอง ซึ่งเป็นเส้นขนานระยะ ๑๕ เมตรกับริมฝั่งคลองบางบัวทอง ฝั่งตะวันตก และบริเวณริมฝั่งคลองเจ๊กซึ่งเป็นเส้นขนานระยะ ๑๕ เมตร กับริมฝั่งคลองเจ๊ก ทั้ง ๒ ฝั่งทั้งนี้ บริเวณที่ ๑ บริเวณที่ ๒ บริเวณที่ ๓ และบริเวณที่ ๔ปรากฏรายละเอียดตามแผนที่ท้ายข้อบัญญัตินี้ข้อ ๔ ให้กำหนดพื้นที่ในท้องที่เขตองค์การบริหารส่วนตำบลบางบัวทองอำเภอบางบัวทอง จังหวัดนนทบุรีภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) คลังสินค้า(๖) ไซโลเก็บผลิตผลทางการเกษตร(๗) โรงกำจัดมูลฝอย(๘) โรงซื้อขายเศษวัสดุ(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) ไซโลเก็บผลิตผลทางการเกษตร(๗) คลังสินค้า(๘) โรงกำจัดมูลฝอย(๙) โรงซื้อขายเศษวัสดุ(ค) ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท หรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ และสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารอยู่อาศัยประเภทอาคารชุด หรือ หอพัก(ง) ภายในบริเวณที่ ๔ ห้ามมิให้บุคคลใดก่อสร้างอาคาร ดังต่อไปนี้(๑) อาคารเลี้ยงสัตว์ทุกชนิด หรือสัตว์ป่าตามกฎหมายว่าด้วยการสงวน และคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานหรือฌาปนสถาน(๓) อาคารอยู่อาศัยประเภทอาคารขนาดใหญ่(๔) ห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือ หอพัก(๖) โรงกำจัดมูลฝอยข้อ ๕ ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบางบัวทองรักษาการตามข้อบัญญัตินี้ประกาศณ วันที่ ๑๐ กันยายน พ.ศ. ๒๕๕๕วิเชียรเจริญนนทสิทธิ์นายกองค์การบริหารส่วนตำบลบางบัวทอง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบางบัวทอง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบางบัวทองอำเภอบางบัวทอง จังหวัดนนทบุรี พ.ศ. ๒๕๕๕๒. บัญชีท้ายข้อบัญญัติองค์การบริหารส่วนตำบลบางบัวทองเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบางบัวทองอำเภอบางบัวทอง จังหวัดนนทบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๙ พฤศจิกายน๒๕๕๕ชาญ/ผู้ตรวจ๒๖ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗๒ ง/หน้า ๔๘/๑๔ พฤศจิกายน ๒๕๕๕